1. ஸ்ரீ கும்பகோண நகரமென்ற கடலுக்கு (அதைக் கிளர்ந்தெழச் செய்யும்) நிலவொளியானவளே ! ஸ்ரீ கும்பேசரின் மனத்தாமரைக்கு கதிரொளியானவளே ! ஆனைமுகனையும் குமரனையும் ஈன்றவளே! இனிய குணம் கொண்டவளே! ஸ்ரீ மங்களாம்பிகையே ! உன் கருணைக்கடைக்கண் பார்வையை என்னிடம் வைப்பாயாக.
2. பொன்மலையை வில்லாகக் கொண்டவரின் மனதில் குடிகொண்டவளே! வணங்கும் மக்களுக்கு பொன்னைத் தருவதில் மகிழ்பவளே ! விண்ணில் வசிக்கும் தேவர்களுக்கும் அருள்கொண்டு அச்சத்தை போக்குபவளே ! ஸ்ரீ மங்களாம்பிகையே ! உன் கருணைக்கடைக்கண் பார்வையை என்னிடம் வைப்பாயாக.
3. (கற்பக மரங்களில் ஒன்றான) மந்தார மரத்தடியில் விளங்கும் மண்டபத்தில் இருப்பவளே ! என் மனமாகிய தாமரையில் சுற்றிவரும் மதம்கொண்ட வண்டுபோன்றவளே ! புன்னகையால் அணிசெய்யப்பட்ட அழகிய முகத்தாமரை உடையவளே! ஸ்ரீ மங்களாம்பிகையே ! உன் கருணைக்கடைக்கண் பார்வையை என்னிடம் வைப்பாயாக.
4. காதில் தொங்கும் மணிகுண்டலங்களால் அலங்கரிக்கப்பட்ட முகமுடையவளே ! பொன்னாலான புரிநூலின் ஒளியால் அழகுற்ற மார்புடையவளே ! இலை, நீர், கிழங்கு மற்றும் காற்றையே புசிக்கும் முனிவர்களால் மதிக்கப் பட்டவளே! ஸ்ரீ மங்களாம்பிகையே ! உன் கருணைக்கடைக்கண் பார்வையை என்னிடம் வைப்பாயாக.
5. தாயே ! உனது வதனமதியின் நிலவைப்பெற்று, இந்த எங்கள் நகரமானது, அலைபொங்கும் கடலுக்கு சமமாக உள்ளது. அதனால், எல்லா ஊர்களுக்கும் ஒப்பற்ற எடுத்துக்காட்டாக இதை (எல்லாரும்) கருதுகிறார்கள். ஸ்ரீ மங்களாம்பிகையே ! உன் கருணைக்கடைக்கண் பார்வையை என்னிடம் வைப்பாயாக.
6. ஸ்ரீ மந்திரபீடத்தில் நிலைபெற்றவளே! மஹாமாயையே! திருவடியை அடைந்தவர்க்கு (அறம் பொருள் இன்பம் வீடு ஆகிய) புருஷார்த்தங்களை வாரி வழங்குவதில், (நினைத்ததை அளிக்கும்) சிந்தாமணியானவளே ! ஸ்ரீ மங்களாம்பிகையே ! உன் கருணைக்கடைக்கண் பார்வையை என்னிடம் வைப்பாயாக.

1. இவ்வுலகங்களின் வரிசை அத்தனையும் உன் லீலையே! உலகை காக்கும் தேவர்கள் எல்லாரும் உன் பிள்ளைகளே. உன்னை முழுதும் அறிந்துகொள்வது யாருக்கும் முடியாதது. ஸ்ரீ மங்களாம்பிகையே ! உன் கருணைக்கடைக்கண் பார்வையை என்னிடம் வைப்பாயாக.
2. படைப்பவரான பிரம்மா உன் ஆணையினால் எல்லாவற்றையும் படைக்கிறார். (உன்னால்) நியமிக்கப்பட்டு, அதையே தாமரைக்கண்ணன் காக்கிறார். முடிவில் அரனும் உன் அனுமதியுடன் அழிக்கிறார். ஸ்ரீ மங்களாம்பிகையே ! உன் கருணைக்கடைக்கண் பார்வையை என்னிடம் வைப்பாயாக.
3. நாராயணன் என்ற பெயர்கொண்ட கவியால் பாடப்பட்ட ஸ்ரீ மங்களாஷ்டகத்தை உலகில் எவர்கள் படிக்கிறார்களோ, அவர்களுக்கு ஒப்பற்ற செல்வவளத்தைத் தருவாய் தாயே! ஸ்ரீ மங்களாம்பிகையே ! உன் கருணைக்கடைக்கண் பார்வையை என்னிடம் வைப்பாயாக.
4. நாராயண கவியின் வாயில் தோன்றிய இந்த மங்களாம்பாஷ்டகத்தை படிப்பவர்க்கு கேட்பவர்க்கும் எங்கெங்கும் மங்களமே!

Copright Rajani Arjun Shankar